Hans Morten Hansen

Hans Morten Hansen (født 1964) er en norsk komiker og skuespiller. Han debuterte som komiker under den første Humorfestivalen i Stavanger i 1993, og har siden 1995 hatt dette som yrke. Han er en av komikerne under paraplyen til Stand Up Norge i Oslo.

Hans Morten Hansen vant Komiprisen 2010 og 2012 i klassen beste stand-up artist for forestillingene «Is this it?» og «Roper i skogen... Og forventer å få svar». Han var også nominert i samme klasse i 2009 for «Hansenhjørnet».

Hansen er også kjent for sin rolle som naboen Rolf Gullestad i NRKs situasjonskomedie Side om side, og som den sure byråkraten Finn i filmen Trolljegeren.

August 2023 lanserte Hans Morten konseptet Senior-Influenser. En influenser som er mer opptatt av væromslag enn selfies.

I 2024 erklærte Hansen at hans forestilling Natural born komiker ville bli hans siste solo-turné. 

Våren 2024 utga Hansen biografien "Mannen myten legenden" som er løst basert på eget liv

I november 2024 hadde podcasten 3 menn og en bobil premiere, med Arvid Mæland, Harald Eide Ellingsen og Hans Morten Hansen som programledere.

Hansen er og med i storfilmen Kraken som har premiere 24. oktober 2025

 Verdensrekord i Stand up-komedie 
Den 20. august 2010 satte Hansen verdensrekord i Stand up-komedie, etter å ha holdt show i 38 timer og 14 minutter. Han startet verdensrekordforsøket onsdag 18. august 2010 kl. 22:00 under Stand Up Festivalen på utestedet Latter på Aker Brygge i Oslo. Komikeren ble holdt under oppsyn av kollegaen Jonas Kinge Bergland. Han slo den australske komikeren Lindsay Webbs gamle rekord med syv minutter, etter å ha holdt det gående til fredag 20. august 2010 kl. 12:14.

Ifølge VG Nett besøkte over  brukere direkteoverføringen av verdensrekordforsøket på VGTV underveis.

For at Guinness rekordbok skulle godkjenne verdensrekorden, så måtte det til enhver tid være minst 10 tilskuere til stede og gå minst fire timer mellom gjentakelser av samme vits. Komikeren hadde lov til å ha fem minutters pause hver time, og mulighet til å spare disse til færre, men lengre pauser.

 Referanser 

 Eksterne lenker 


  Hans Morten Hansen på Stand Up Norge

Kategori:Norske komikere